Προστασία προσωπικών δεδομένων και ΜΜΕ
Creators: name: Μπαταβάνη, Εύα Νικολάου
Publisher: name: Aristotle University of Thessaloniki
Year: 2020
Subjects: προσωπικά δεδομένα
ΜΜΕ
στάθμιση δικαιωμάτων
personal data
Mass Media
weighting of rights

description: Κύριο γνώρισμα της σύγχρονης εποχής είναι η παντοκρατορία της τεχνολογίας σε κάθε έκφανση της ιδιωτικής, κοινωνικής, οικονομικής και επαγγελματικής ζωής, αλλά και της κρατικής δράσης. Αδιαμφισβήτητα, η τεχνολογία είναι αυτή που έχει αναπτυχθεί περισσότερο από οποιαδήποτε άλλη επιστήμη, ιδίως η πληροφορική, δεν αφήνει ανεπηρέαστο κανέναν τομέα. Είναι επιπλέον γεγονός, ότι τα μέσα κοινωνικής δικτύωσης, καθώς και η διαδικτυακή πληροφόρηση, αποτελούν πρωτογενή πηγή πληροφόρησης για τις ειδήσεις. Παρακάμπτεται με αυτόν τον τρόπο η παραδοσιακή πορεία της είδησης στα μέσα επικοινωνίας, με το προφανές προτέρημα ότι «δημοκρατικοποιείται» η αγορά των ειδήσεων . Στα πλαίσια της καταιγιστικής αυτής τεχνολογικής εξέλιξης παρέχονται αυξημένες δυνατότητες ηλεκτρονικής συλλογής, επεξεργασίας και χρήσης δεδομένων και προσωπικών πληροφοριών για κάθε άτομο, οι οποίες δημιουργούν εν δυνάμει κινδύνους για επεμβάσεις στην ιδιωτική ζωή του σύγχρονου ανθρώπου, καθώς διευκολύνουν την διείσδυση τρίτων στη σφαίρα της αυτονομίας του και στην προσωπικότητα του όπως αυτή ηλεκτρονικά καταγράφεται. Ειδικά στην εποχή μας, όπου η πρόσβαση σε μία πληροφορία ισούται με το πάτημα ενός κουμπιού, ενώ οι πληροφορίες που μας αφορούν είναι κατά το μεγαλύτερο μέρος τους ηλεκτρονικά αποθηκευμένες, κάθε άτομο δυνητικά μπορεί να υποστεί κάποια στιγμή παραβίαση της σφαίρας των προσωπικών του δεδομένων με δυσμενείς γι αυτό συνέπειες. Τα εν στενή έννοια και ενδεικτικώς απαριθμούμενα στο Σύνταγμα ΜΜΕ, κατά την πραγμάτωση του σκοπού τους, που είναι η ενημέρωση των πολιτών, συνιστούν θεμέλιο και διασφαλιστική δικλείδα της δημοκρατικής κοινωνίας. Τα ΜΜΕ, και υπό τις καινούριες μορφές που αυτά λαμβάνουν μέσα στην κοινωνία της πληροφοριακής και τεχνολογικής εξέλιξης, έχουν αποκτήσει σημαντικότατη θέση στην κοινωνία, τόσο ως φάροι ενημέρωσης, όσο και ως πηγές επηρεασμού της γνώμης του κοινού. Στις διατάξεις των νομοθετημάτων για τα προσωπικά δεδομένα, ήδη από την ψήφιση της πρώτης Οδηγίας 95/46/ΕΚ, υπήρξε ρητή πρόβλεψη για την επεξεργασία των προσωπικών δεδομένων που χρησιμοποιούνται , μεταξύ άλλων, και για δημοσιογραφικούς σκοπούς. Έτσι, ως προς την επεξεργασία των δεδομένων προσωπικού χαρακτήρα για δημοσιογραφικούς σκοπούς πρέπει να προβλέπονται εξαιρέσεις και περιορισμοί οι οποίοι είναι αναγκαίοι για το συμβιβασμό των θεμελιωδών δικαιωμάτων του προσώπου με την ελευθερία της έκφρασης, και ιδίως την ελευθερία να λαμβάνει κανείς ή να παρέχει πληροφορίες. Προκρίνεται λοιπόν, και εναπόκειται στη διακριτική ευχέρεια των κρατών μελών, η θέσπιση των αναγκαίων εξαιρέσεων και περιορισμών όσον αφορά τους εν γένει κανόνες νομιμότητας της επεξεργασίας των δεδομένων, προκειμένου να ιεραρχηθούν τα κατά περίπτωση συγκρουόμενα θεμελιώδη δικαιώματα, χωρίς να παραγκωνίζεται όμως η ασφάλεια της επεξεργασίας
description: The main feature of the modern era is the omnipotence of technology in every facet of private, social, economic and professional life, as well as state action. Undoubtedly, technology is one that has been developed more than any other science, especially information technology, which leaves no area unaffected. It is also a fact that social media, as well as online information, are a primary source of news. This circumvents the traditional way of news in the media, with the obvious advantage of "democratizing" the news market. This rapid technological development provides increased possibilities for electronic collection, processing and use of data and personal information for each individual, which poses potential risks for interfering with the privacy of the modern human being, as they facilitate the penetration of third parties into the sphere of their autonomy and in his personality as it is recorded electronically. In the narrow sense and indicatively enumerated in the SME Constitution, in fulfilling their purpose of informing the citizens, they are the foundation and safeguard of democratic society. SMEs, and in the new forms they take up in the information and technology evolving society, have gained an important place in society, both as information beacons and as a source of influence for public opinion. n the provisions of the personal data legislation, since the adoption of the first Directive 95/46 / EC, there has been an explicit provision for the processing of personal data used, inter alia, for journalistic purposes. Thus, the processing of personal data for journalistic purposes should provide for the exceptions and limitations necessary to reconcile the fundamental rights of the person with freedom of expression, in particular the freedom to receive or provide information. It is therefore appropriate, and at the discretion of the Member States, to introduce the necessary exceptions and limitations to the general rules on the legality of data processing in order to prioritize conflicting fundamental rights on a case-by-case basis, but without compromising the security of processing